L 167/6
RO
Jurnalul Oficial al Uniunii Europene
30.6.2023
(22)
Este necesar să se introducă în domeniul de aplicare al Regulamentului (UE) nr.
651/2014 condiții de compatibilitate pentru ajutoarele sub formă de reduceri ale taxei sau impozitului de mediu.
Taxele de mediu fiscale sau parafiscale sunt impuse pentru a crește costurile comportamentelor dăunătoare mediului, descurajând, astfel, aceste comportamente și sporind nivelul de protecție a mediului.
În cazul în care nu se pot aplica taxe de mediu fiscale sau parafiscale fără a pune în pericol activitățile economice ale anumitor întreprinderi, acordarea unui tratament mai favorabil unor întreprinderi poate permite atingerea unui nivel general mai ridicat de contribuție la taxele de mediu fiscale sau parafiscale.
În consecință, în anumite situații, reducerile taxelor sau impozitelor de mediu pot contribui în mod indirect la un nivel mai ridicat de protecție a mediului.
(23)
Este oportun să se aplice aceleași condiții pentru ajutoarele sub formă de reduceri și scutiri de taxe de mediu în toate sectoarele economice, cu excepția cazului în care se aplică norme speciale.
Prin urmare, ajutoarele sub formă de reduceri fiscale pentru pescuitul în apele interioare și lucrările piscicole adoptate de statele membre în temeiul articolului 15 alineatul (1) litera (f) și al articolului 15 alineatul (3) din Directiva 2003/96/CE a Consiliului (25) ar trebui să intre în domeniul de aplicare al Regulamentului (UE) nr.
651/2014 după expirarea articolului 56 din Regulamentul (UE) 2022/2473 al Comisiei (26) la 30 iunie 2023.
(24)
În ceea ce privește ajutoarele pentru investiții destinate sistemelor de termoficare și/sau răcire centralizată, condițiile de compatibilitate prevăzute la articolul 46 din Regulamentul (UE) nr.
651/2014 privind sprijinul pentru investiții în sisteme de termoficare și/sau răcire centralizată care se bazează pe combustibili fosili, în special pe gaze naturale, precum și pentru investiții în rețele de distribuție sau în modernizarea acestora ar trebui să fie adaptate pentru a ține seama de obiectivele Pactului verde european și ale Legii europene a climei și, în special, de Planul de investiții pentru o Europă durabilă (27).
(25)
În ceea ce privește investițiile în infrastructura energetică, domeniul de aplicare al Regulamentului (UE) nr.
651/2014 ar trebui să includă exceptările pe categorii pentru a sprijini investițiile care nu sunt situate în zone asistate.
În plus, condițiile de compatibilitate prevăzute în regulamentul menționat privind sprijinul pentru investițiile în infrastructura energetică, în ceea ce privește gazele naturale, trebuie să fie adaptate pentru a ține seama de obiectivele Pactului verde european și pentru a asigura respectarea obiectivelor climatice pentru 2030 și 2050.
(26)
Având în vedere particularitățile finanțării proiectelor din industria de apărare unde cererea vine aproape exclusiv din partea statelor membre, care controlează, de asemenea, achiziția tuturor produselor și tehnologiilor din domeniul apărării, inclusiv exporturile, modul de funcționare a sectorului de apărare este unic și nu respectă normele convenționale și modelele de afaceri care reglementează piețele mai tradiționale.
Având în vedere particularitățile sectorului și normele din cadrul Fondului european de apărare instituit prin Regulamentul (UE) 2021/697 al Parlamentului European și al Consiliului (28) și al Programului european de dezvoltare industrială în domeniul apărării instituit prin Regulamentul (UE) 2018/1092 al Parlamentului European și al Consiliului (29), în care se stabilesc rate maxime de finanțare nu pentru a limita finanțarea publică globală, ci pentru a atrage cofinanțare din partea statelor membre, contribuțiile financiare ale statelor membre la proiectele cofinanțate ar trebui considerate, în anumite condiții, compatibile cu piața internă și exceptate de la obligația de notificare.
În special, o astfel de cofinanțare poate fi declarată compatibilă dincolo de posibilitățile prevăzute de dispozițiile generale privind ajutoarele pentru proiecte de cercetare și dezvoltare, cu condiția ca beneficiarii să plătească prețul pieței pentru orice utilizare a drepturilor de proprietate intelectuală sau a prototipurilor care rezultă din proiect în alte aplicații decât cele din domeniul apărării.
În astfel de situații, nu ar trebui, în plus, să fie necesară reevaluarea condițiilor de eligibilitate evaluate deja la nivel transnațional, în conformitate cu normele Fondului european de apărare sau ale Programului european de dezvoltare industrială în domeniul apărării, de către Comisie, asistată de experți independenți, înainte de selectarea unui proiect de cercetare și dezvoltare.
În cele din urmă, articolul 8 din Regulamentul (UE) nr.
651/2014 ar trebui modificat pentru a permite combinarea finanțării gestionate la nivel central de către Uniune și a ajutoarelor de stat până la valoarea costurilor totale ale proiectului.
(27)
Prin urmare, Regulamentele (UE) nr.
651/2014 și (UE) 2022/2473 ar trebui modificate în consecință,
(25) Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității (JO L 283, 31.10.2003, p. 51).
(26) Regulamentul (UE) 2022/2473 al Comisiei din 14 decembrie 2022 de declarare a anumitor categorii de ajutoare acordate întreprinderilor care își desfășoară activitatea în producția, prelucrarea și comercializarea produselor obținute din pescuit și acvacultură ca fiind compatibile cu piața internă, în aplicarea articolelor 107 și 108 din Tratatul privind funcționarea Uniunii Europene (JO L 327, 21.12.2022, p. 82).
(27) Comunicare a Comisiei – Planul de investiții pentru o Europă durabilă – Planul de investiții din cadrul Pactului ecologic european [COM(2020) 21 final].
(28) Regulamentul (UE) 2021/697 al Parlamentului European și al Consiliului din 29 aprilie 2021 de instituire a Fondului european de apărare și de abrogare a Regulamentului (UE) 2018/1092 (JO L 170, 12.5.2021, p. 149).
(29) Regulamentul (UE) 2018/1092 al Parlamentului European și al Consiliului din 18 iulie 2018 de instituire a Programului european de dezvoltare industrială în domeniul apărării pentru sprijinirea competitivității și a capacității de inovare a industriei de apărare a Uniunii (JO L 200, 7.8.2018, p. 30).